Document ID: /roh_data/filtered/fineweb-2-filterrobots_roh.jsonl.gz/10461

Sco prüm center da sandà in Svizra spordscha il Center da sandà Engiadina Bassa (CSEB) in tuot las partiziuns medicina integrativa – üna cumbinaziun da medicina classica e cumplementara.
La medicina integrativa parta d’ün purtret da l’uman cumplessiv. Corp, orma e spiert vegnan integrats cun far la diagnosa ed i’l trattamaint. Ün team da meidis, fliunzs e terapeuts chi’d es specialisà per la medicina classica e cumplementara lavura i’l CSEB strettamaing insembel. Id existan cooperaziuns cun partiziuns d’università e d’ospidal chi spordschan medicina integrativa o perscruteschan quetant.
Nossa spüerta as basa sün la medicina antroposofica extaisa, sün la fitoterapia e la omeopatia. Quai sun las trais normas da basa da la medicina cumplementara chi sun fixadas illa ledscha d’amalats.
La spüerta medicala-medicinala cumpiglia:
Ils mals individuals, la situaziun da viver actuala ed ils böts da reconvalescenza vegnan lapro resguardats.
Il team da chüra cumplettescha la chüra acuta in reguard a la medicina classica cun spüertas da la medicina cumplementara sco:
Ultra da trattamaints da la fisioterapia, ergoterapia, logopedia e cussagliaziun da nudrimaint cumplettescha il team da la terapia cumplementara il spectrum cun:
Üna contribuziun da l’emischiun PULS sün SF1.
Terapia integrativa cunter dolurs
Il trattamaint dals specialists da dolur da l’anestesia vain sustgnü integrativamaing cun terapias cumplementaras sco massaschas, faschas, cumpressas o bogns. Ultra da quai vegnan applichadas metodas da detensiun sco Relaxaziun progressiva da las musclas tenor Jakobson (RPM), trenamaint autogen e Mindfullness Based Stress Reducziun (MBSR).
Medicina interna integrativa
Ün trattamaint accumpagnant in reguard a la medicina cumplementara cun medicamaints, terapias cumplementaras ed applicaziuns externas contribuischa a redüer ils simptoms ed a rinforzar las resursas individualas. El serva a sviluppar las forzas in cas da malatias dal sistem cardiovascular, dals organs da respiraziun o dal tract digestiv.
Psicosomatica integrativa
Ün trattamaint psicosomatic integrativ da paziaints cun stanglantüm cronica, lassezza, disturbis d’adattaziun in cas da crisas da la vita – da fenomens secundars vegetativs sco disturbis da la sön, böglia irritabla o irregularitats dal cour, o in cas da malatias corporalas chi sun accumpagnadas da temma e depressiun.
Oncologia integrativa
Ün trattamaint interdisciplinar medicinic e psicooncologic cun terapia antroposofica cunter il cancar cun agüd da vis-cha – per activar il sistem d’immunità e per rinforzar las forzas autocurativas e vitalas, per dischintoxicar/guarir davo üna chemoterapia, sco eir per rinforzar la persunalità e promouver las resursas.
Ginecologia integrativa
In cas da mals ginecologics e pro naschentschas pon spordscher applicaziuns da la medicina cumplementara üna cumplettaziun radschunaivla a favur dal trattamaint.
Chirurgia integrativa
Chüra perioperativa in cas dad operaziuns electivas: Chüra cumplementar-medicinala avant e davo l’operaziun (p.ex. in cas da protesas dal gialun o ruottadüra da l’aingla).
Rimplazzamaint integrativ da la lisüra dal gialun o dal schnuogl
«high tech» & «high touch» – ingüna cuntradicziun a Scuol
Cun la cumbinaziun da metodas d’operaziun modernas da la medicina classica e l’avicinaziun cumplessiva da la medicina integrativa spordschain nus ad Ellas/Els il meglder our da tuots duos secturs e tils reunin per Ellas/Els. Gugent cusgliain nus ad Ellas/Els persunalmaing. Grazcha fich!
Notfall 144
Unter folgenden Nummern erreichen Sie den hausärztlichen Notfalldienst rund um die Uhr:
Unter der Nummer 081 861 10 00 erreichen Sie rund um die Uhr die Notfallstation des Ospidal.
Den nächsten AED-Standort im Unterengadin finden Sie auf unserer Übersicht.